2ο ΣΤΑΔΙΟ
ΦΥΛΛΟ ΕΡΓΑΣΙΑΣ ΓΙΑ ΟΛΕΣ ΤΙΣ ΟΜΑΔΕΣ
Διαβάστε την παρακάτω ιστορία. Συζητήστε το νόημά της και γράψτε σύντομα τις σκέψεις σας.

Ο ΧΟΤΖΑΣ ΔΙΚΑΣΤΗΣ

   Κάποτε ο δικαστής μιας κωμόπολης αρρώστησε και ο Νασρεντίν Χότζας πήρε τη θέση του. Τον επισκέφτηκαν δυο αδέρφια για να τους λύσει τις κτηματικές διαφορές που είχαν μεταξύ τους. Στην ακροαματική διαδικασία άκουσε τον έναν αδερφό να λέει:
· «Το δίκαιο είναι να πάρω εγώ το μεγαλύτερο μέρος της πατρικής περιουσίας, διότι είμαι ο μεγαλύτερος και ο νόμος λέει ότι ο πρωτότοκος γιος πρέπει να έχει μεγαλύτερο μερίδιο».
Ο Χότζας διαβάζει το νόμο και λέει:
· "Δίκιο έχεις". Τότε όμως πετάγεται ο μικρότερος αδερφός και λέει:
· «Το δίκαιο είναι να πάρω εγώ το μεγαλύτερο μέρος, διότι ο αδερφός μου δεν ασχολείται με τα χωράφια. Εγώ τα καλλιεργώ και ο νόμος λέει ότι, όποιος ασχολείται με την καλλιέργεια της γης, εκείνος να παίρνει και το μεγαλύτερο μερίδιο».
Ο Χότζας διαβάζει το σχετικό νόμο και λέει:
· «Δίκιο έχεις»
   Κάποιος από το πλήθος που παρακολουθούσε τη δίκη πετάγεται απορημένος και λέει:
· «Μα πως γίνεται, ρε Χότζα, και ο ένας να έχει δίκιο και ο άλλος;»
· «Και συ δίκιο έχεις!» του απάντησε ο Χότζα.

Ποιο νομίζετε ότι είναι το νόημα της ιστορίας;















Κι εσύ δίκιο έχεις!

ΑΡΙΣΤΟΤΕΛΗΣ ΗΘΙΚΑ ΝΙΚΟΜΑΧΕΙΑ : ΕΑΝ ΤΟ ΔΙΚΑΙΟ ΕΙΝΑΙ ΣΧΕΤΙΚΟ, ΤΟΤΕ ΠΟΙΟ ΕΙΝΑΙ ΤΟ ΚΡΙΤΗΡΙΟ ΤΗΣ ΔΙΚΑΙΟΣΥΝΗΣ;

Οι πράξεις λέγονται δίκαιες και σώφρονες, όταν τις κάνει ένας δίκαιος και σώφρων άνθρωπος.
Ο άνθρωπος γίνεται δίκαιος μέσα από επαναλαμβανόμενες πράξεις δικαιοσύνης (και σώφρων από επαναλαμβανόμενες πράξεις σωφροσύνης).
Άνθρωπος που δεν κάνει επανειλημμένα αυτές τις πράξεις, δεν πρόκειται ποτέ να αποκτήσει αυτές τις αρετές.
Γινόμαστε δίκαιοι όταν κάνουμε δίκαια πράγματα.
τα δίκαια πράττοντες δίκαιοι γινόμεθα

Γενικά, κάποιος που κάνει μία πράξη την κάνει καλά:
1. αν ενεργεί έχοντας ακριβή γνώση του τι κάνει, 
2. αν οι πράξεις του είναι αποτέλεσμα συνειδητής επιλογής
3. αν στον τρόπο με τον οποίο ενεργεί εμμένει σταθερά και αμετάβλητα. 



Δίκαιος είναι κανείς όχι μόνο όταν πράττει πράξεις δικαιοσύνης, σωφροσύνης ή ανδρείας, αλλ’ όταν πράττει τις πράξεις αυτές: 
α) έχοντας συνείδηση του τι πράττει, 
β) έχοντας επιλέξει ενσυνείδητα τις πράξεις αυτές 
γ) έχοντας δηλώσει καθαρά την προτίμηση του για αυτού του είδους τις πράξεις
δ) έχοντας κάνει τις πράξεις αυτές μόνιμο και σταθερό τρόπο συμπεριφοράς. 
Εφόσον η αντίληψη του δικαίου είναι σχετική και ταυτόχρονα όλοι μπορούν να έχουν δίκιο, τότε υποστηρίζω ότι το δίκαιο που επιβάλλεται με την δύναμη των όπλων ή με τη βία, κι όχι με την πειθώ , μετατρέπεται αυτομάτως σε άδικο. Δεν υπάρχει χειρότερο πράγμα από την αδικία που είναι οπλισμένη.

Η πειθώ, λοιπόν, και η βία είναι το κριτήριο για το αν μια πράξη είναι δίκαιη ή άδικη.









[bookmark: _GoBack]Μελέτη περίπτωσης: Ένας πατέρας και μία κόρη περνάνε μια κρίση στις σχέσεις τους. Ο πατέρας είναι προβληματισμένος με τις επιδόσεις της κόρης του στο σχολείο. Την ερχόμενη Δευτέρα η κόρη θα γράψει ένα διαγώνισμα στο σχολείο και ο πατέρας θέλει να μείνει μέσα στο σπίτι και να διαβάσει το Σαββατοκύριακο. Η κόρη από την μεριά της πρέπει να βγει οπωσδήποτε έξω το Σάββατο βράδυ, διότι η καλύτερή της φίλη έχει γενέθλια και θέλει να πάει στο πάρτι της. Με βάση αυτό το δεδομένο:
Α) να καταγράψετε το δίκαιο του πατέρα και της κόρης
Β) να εντοπίσετε τα επιχειρήματα των δύο πλευρών
Γ) έχοντας ως βάση την θέση του Αριστοτέλη να καταγράψετε τις περιπτώσεις στις οποίες το δίκαιο του πατέρα ή της κόρης μπορεί να μετατραπεί σε άδικο
Δ) να δώσετε μία λύση στο πρόβλημα πατέρα και κόρης έτσι ώστε και τα δύο μέρη να είναι ικανοποιημένα.Πρέπει οπωσδήποτε να βγω έξω το Σάββατο! Η καλύτερή μου φίλη έχει γενέθλια και όλη η τάξη θα είναι εκεί.

Οι βαθμοί σου πάνε από το κακό στο χειρότερο! Θα μείνεις μέσα να διαβάσεις!

